Diari Oficial de la Generalitat Valenciana


Sumari del DOGV 6339, del 24-08-2010 (2010/8949)

Bases per a la provisió en propietat d'una plaça de tècnic de relacions laborals vacant a la plantilla de funcionaris de carrera.
---------------------------------------------------------------------------------------------------------------------------------

### Dades del document

Número de DOGV
:   6339

Data del DOGV
:   24-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8949


Data del document
:   02-08-2010

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Bases per a la provisió en propietat d'una plaça de tècnic de relacions laborals vacant a la plantilla de funcionaris de carrera. [2010/8949]  
Bases per a la provisió en propietat d'una plaça de tècnic de relacions laborals vacant en la plantilla de funcionaris de carrera.  
Primera. Objecte de la convocatòria  
L'objecte de la present convocatòria és la provisió, en propietat, d'una plaça de tècnic de relacions laborals vacant en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.  
Aquesta plaça està enquadrada dins de l'escala d'administració especial, subescala tècnica, classe tècnic mitjà, subgrup A2, dotada amb el sou corresponent als funcionaris d'aquest subgrup, pagues extraordinàries, triennis i la resta d'emoluments que corresponen a la subescala indicada, d'acord amb la legislació vigent. Actualment la plaça es troba provisionalment ocupada per funcionariat interí.  
L'horari que haurà de realitzar l'aspirant seleccionat serà l'establit legalment per a aquest Ajuntament, i s'ajustarà a les necessitats del servei.  
Segona. Normativa aplicable  
El procés selectiu s'ajustarà al que disposen aquestes bases i, en allò que no preveuen, per la Llei 7/2007, de 12 d'abril; per la Llei 30/1984, de 2 d'agost; per la Llei 7/1985, de 2 d'abril; pel Reial Decret Legislatiu 781/1986, de 18 d'abril; per la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; pel Decret 33/1999, de 9 de març, del Consell de la Generalitat Valenciana; pel Reial Decret 896/1991, de 7 de juny; pel Reial Decret 364/1995, de 10 de març; i per la resta de les disposicions legals i reglamentàries aplicables.  
Tercera. Requisits dels aspirants  
Els qui desitgen prendre part en aquestes proves selectives hauran de complir els requisits següents:  
- Tindre la nacionalitat espanyola o complir els requisits establits en l'article 57 de la Llei 7/2007, de 12 d'abril, de l'Estatut Bàsic de l'Empleat Públic, per a l'accés a l'ocupació pública, com a personal funcionari, dels nacionals d'altres estats.   
- Haver complit 16 anys i no excedir, si escau, de l'edat màxima de jubilació forçosa.  
- Tindre les capacitats i aptituds físiques i psíquiques necessàries per a l'exercici de les corresponents funcions o tasques.  
- No haver sigut separada o separat, o haver-se revocat el seu nomenament com personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles funcions públiques o d'aquelles pròpies del cos, agrupació professional o escala objecte de la convocatòria. Si es tractant de persones nacionals d'uns altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes al seu estat l'accés a l'ocupació pública.   
- Estar en possessió del títol de diplomat universitari en Relacions Laborals. S'acreditarà mitjançant el títol expedit per l'autoritat acadèmica competent, la qual certificarà, a més a més, sobre les equivalències.  
- Estar en possessió del certificat de grau mitjà de coneixements de valencià, expedit per la Junta Qualificadora de Coneixements de Valencià.  
Quarta. Sol·licituds  
Els qui desitgen participar en les proves selectives hauran de sol·licitar-ho mitjançant una instància que s'haurà d'adreçar a la Presidència de la corporació i es presentarà al Registre General durant el termini de 20 dies naturals, comptadors des de l'endemà de la publicació de l'extracte de la convocatòria en el Butlletí Oficial de l'Estat. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives el facilitarà gratuïtament l'Ajuntament (Oficina d'Informació i en la web ).   
Els drets d'examen els pagaran els aspirants abans de presentar la instància, sent-ne la quantia de l'import de 40 euros, i el seu pagament es farà efectiu mitjançant la forma d'autoliquidació a través del model que facilita l'Ajuntament de Gandia, el qual es troba a la pàgina web de l'Ajuntament (), i l'ingrés s'efectuarà en qualsevol de les entitats col·laboradores de la recaptació municipal. Per a ser declarat admés haurà de quedar acreditat el pagament previ dels drets d'examen. L'omissió d'aquesta circumstància es considerarà defecte no esmenable i determinarà l'exclusió de l'aspirant.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que compleixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Aquestes condicions s'hauran de mantindre al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.  
Cinquena. Admissió d'aspirants  
Expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos. Les llistes provisionals d'aspirants admesos i exclosos únicament es publicaran al tauler d'anuncis de la casa consistorial, i es publicarà en el Butlletí Oficial de la Província de València la llista provisional d'aspirants exclosos i la ressenya de l'anunci de la llista provisional d'aspirants admesos inserida al tauler d'anuncis de la casa consistorial.  
Contra la resolució mitjançant la qual s'aproven les llistes provisionals d'aspirants admesos i exclosos, es podrà presentar una reclamació en el termini de 10 dies hàbils. Les reclamacions, si les hi ha, s'acceptaran o es rebutjaran en la resolució que aprove les llistes definitives, que es faran públiques, en extracte, de la mateixa manera.  
En el supòsit de no es presente cap reclamació, les llistes provisionals esdevindran automàticament en definitives, i es faran constar en la resolució de l'Alcaldia.  
Els errors de fet es podran esmenar en qualsevol moment, d'ofici o a petició de la persona interessada.  
En tot cas, a fi d'evitar errors i, en el supòsit de produir-se'n, possibilitar l'esmena dins del termini establit i en la forma escaient, els aspirants comprovaran, fefaentment, no sols que no figuren en la llista d'exclosos, sinó, a més, que els seus noms consten en la d'admesos.  
Si en qualsevol moment del procés selectiu arriba a coneixement del tribunal que algun dels aspirants no té la totalitat dels requisits exigits en aquestes bases, amb audiència prèvia de l'interessat, se'n proposarà l'exclusió a l'alcalde president de l'Ajuntament indicant les inexactituds o falsedats formulades per l'aspirant en la sol·licitud d'admissió a les proves selectives i als efectes que siguen procedents.  
Sisena. Tribunal qualificador  
El tribunal qualificador que jutjarà el procés selectiu estarà format de la manera següent:  
President: funcionari del subgrup A1 de l'Ajuntament de Gandia designat per l'Alcaldia.  
Secretari: el de la corporació o funcionari tècnic administració general que actuarà per delegació del secretari general.  
Vocals:  
- Un vocal funcionari designat per Alcaldia, a proposta de la direcció general de la Generalitat Valenciana competent en matèria d'administració local.  
- Dos funcionaris tècnics o experts, designats pel president de la corporació.  
La designació dels membres del tribunal inclourà la dels respectius suplents i es farà pública únicament en el Butlletí Oficial de la Província de València, i també al tauler d'anuncis de la corporació.  
La composició del tribunal serà predominantment tècnica i, com a mínim, més de la meitat dels seus membres hauran de tindre una titulació corresponent a la mateixa àrea de coneixements que l'exigida a la convocatòria. La classificació professional dels membres del tribunal haurà de ser de nivell igual o superior a la del cos de la plaça convocada.  
El tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, sobre aquesta base col·laboraran amb el tribunal. Quan concórreguen en els membres del tribunal alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen l'ordre degut en tot allò no previst en aquestes bases, i per a l'adequada interpretació d'aquestes.  
Tots els membres del tribunal tindrà veu i vot, inclòs el secretari, que actuarà, també, com a vocal.  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió s'absenta el president, aquest designarà, d'entre els vocals concurrents, el que el substituirà durant la seua absència.  
El tribunal establirà el temps i els mitjans de realització dels exercicis dels aspirants discapacitats, de manera que gaudisquen d'igualtat d'oportunitat amb els altres participants.  
El tribunal continuarà constituït fins que es resolguen les reclamacions plantejades o els dubtes que puguen suscitar el procediment selectiu.  
A l'efecte d'assistència, el tribunal que actue en aquestes proves tindrà la categoria segona establida en l'article 30 del Reial Decret 462/2002, de 24 de maig.  
Setena. Calendari de les proves  
La data, l'hora i el lloc del començament de les proves selectives s'anunciarà únicament en el Butlletí Oficial de la Província de València i al tauler d'anuncis de l'Ajuntament de Gandia.  
Una vegada començades les proves selectives, no serà obligatòria la publicació dels successius anuncis dels restants exercicis i incidències en el Butlletí Oficial de la Província de València. Aquests anuncis els haurà de fer públics el tribunal al local on s'hagen realitzat les anteriors proves i al tauler d'anuncis de l'Ajuntament, amb una antelació de 12 hores si es tracta del mateix exercici, o de 48 hores si se'n tracta d'un de nou.  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig que es realitze, al qual es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
El tribunal podrà requerir en qualsevol moment que cada un dels aspirants n'acredite la identitat, a l'efecte de la qual hauran d'anar proveïts del document nacional d'identitat o document nacional equivalent.  
Entre la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.  
Huitena. Desenrotllament de les proves selectives  
Els exercicis de l'oposició seran els següents:  
Primer. De coneixement del temari. Obligatori i eliminatori.  
Consistirà en el desenvolupament, per escrit, durant un temps màxim de tres hores, de tres temes triats a l'atzar entre els que s'assenyalen al temari, un per cada un dels grups en què es troba dividit. Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura del seu exercici. El tribunal podrà formular preguntes o sol·licitar aclariments sobre els temes exposats.  
Segon. De caràcter pràctic. Obligatori i eliminatori.  
Consistirà a resoldre per escrit, en un temps màxim de tres hores, dos supòsits pràctics determinats pel tribunal, relacionats amb les tasques pròpies de la plaça objecte de la present convocatòria, i que tinguen relació, directa o indirecta, amb les matèries del temari.   
Durant el desenvolupament d'aquesta prova, els aspirants podran fer ús de textos legals de què acudisquen proveïts. No s'admetrà l'ús de textos que continguen comentaris doctrinals o jurisprudencials, llibres de consulta ni formularis.  
Novena. Qualificació i valoració dels exercicis  
El primer exercici serà qualificat de 0 a 10 punts, i caldrà obtindre un mínim de 5 punts per a superar-lo. En aquest exercici es valorarà, fonamentalment, el coneixement sobre els temes exposats. També es valorarà la claredat d'idees, la precisió i el rigor en l'exposició i la qualitat de l'expressió escrita.  
El segon exercici serà qualificat de 0 a 10 punts, i caldrà obtindre un mínim de 5 punts per a superar-lo. En aquest exercici es valorarà la capacitat d'anàlisi i l'aplicació raonada dels coneixements teòrics a la resolució dels problemes pràctics plantejats.  
Per a declarar que els aspirants han superat, o no, els exercicis eliminatoris, el tribunal actuarà de conformitat amb allò que disposa l'article 26.4 de la Llei 30/1992, de 26 de novembre. No obstant això, per a determinar la qualificació dels aspirants que hagen superat, o no, segons la regla anterior, els exercicis, el tribunal qualificarà aquests per la suma de les puntuacions dels membres assistents a la sessió, dividides pel nombre d'aquests, i es rebutjarà a aquests efectes la puntuació màxima i mínima concedides quan hi haja una desviació de dos punts sobre la mitjana aritmètica, o si és el cas una de les que apareguen repetides com a puntuació màxima o mínima.  
Acabades les qualificacions de cada exercici, en el mateix dia en què s'adopten els acords corresponents, s'exposaran al tauler d'anuncis i als altres llocs que assenyalen les lleis.  
De conformitat amb el que disposa l'article 4.5 del Decret 33/1999, del Consell de la Generalitat Valenciana, la llista d'aspirants que han superat les proves es formarà amb els que, una vegada realitzats tots els exercicis obligatoris, hagen superat els que tingueren caràcter eliminatori, i se sumaran per a cada un d'aquests les puntuacions obtingudes en tots els exercicis. Aquesta llista començarà amb l'aspirant que haja obtingut d'aquesta manera la puntuació total més alta, i finalitzarà, si escau, quan el nombre d'inclosos en aquesta llista coincidisca amb el nombre de llocs convocats. Si el nombre d'aspirants indicats d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria (total una plaça).  
El tribunal elevarà a l'Alcaldia proposta de nomenament com a funcionari en pràctiques a favor de l'aspirant aprovat. Així mateix es faculta el tribunal per a proposar a l'Ajuntament la constitució d'una borsa per a possibles interinatges, integrada pels qui no havent sigut declarats aprovats, a judici del tribunal, hagen demostrat la seua qualificació durant el procés selectiu.  
Deu. Presentació de documents  
L'aspirant proposat presentarà al Servei de Recursos Humans de l'Ajuntament, dins del termini de 20 dies hàbils, comptadors des de la publicació de la llista definitiva d'aspirants seleccionats, els documents que acrediten complir les condicions per a prendre part en l'oposició, i que són:  
1. Certificat de naixement, expedit pel registre civil corresponent, o una fotocòpia del document nacional d'identitat, o passaport, que es presentarà juntament amb l'original per a compulsar-la.  
2. Còpia autentificada o fotocòpia, que haurà d'acompanyar-se de l'original per a compulsar-la, del títol exigit.  
3. L'administració demanarà del Registre Central de Penats i Rebels un certificat referit a la data de terminació de les proves selectives.  
4. Declaració jurada de no trobar-se incurs en causa d'incapacitat.  
5. Certificat mèdic oficial acreditatiu de tindre les capacitats i aptituds físiques i psíquiques necessàries per a l'exercici de les corresponents funcions o tasques.  
6. Certificat oficial administratiu de grau mitjà de coneixement de valencià, amb el número de registre corresponent, expedit per la Junta Qualificadora de Coneixements de Valencià, referit a la data igual o anterior a la de la finalització del termini de presentació de sol·licituds.  
7. Declaració jurada de no haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.  
8. Declaració de la persona interessada de no exercir cap lloc o activitat al sector públic delimitat en la Llei 53/1984, d'Incompatibilitats del Personal al Servei de les Administracions Públiques, indicant, així mateix, que no realitza activitat privada incompatible o subjecta a reconeixement de compatibilitat.  
Davant de la impossibilitat, degudament justificada, de presentar els documents expressats, podrà acreditar-se que es compleixen les condicions exigides en la convocatòria mitjançant qualsevol mitjà de prova admissible segons dret.  
Els qui dins del termini fixat i excepte els casos de força major, degudament acreditats, no presenten la documentació o de l'examen d'aquesta es deduís que no tenen tots o alguns dels requisits assenyalats, no podran ser nomenats funcionaris de carrera, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.  
L'aspirant proposat serà nomenat per l'Alcaldia funcionari en pràctiques durant un període de tres mesos.   
El nomenat, amb la formulació del jurament o promesa previs a què es refereix l'article 58.1.c de la Llei 10/2010, de la Generalitat, d'Ordenació i Gestió de la Funció Pública Valenciana, haurà de prendre possessió, com a funcionari en pràctiques, en el termini de 20 dies comptadors des de l'endemà del dia en què li siga notificat el nomenament. Si no pren possessió dins del termini assenyalat, sense causa justificada, s'entendrà que renuncia als seus drets sobre la plaça i no obtindrà la condició de funcionari.   
L'avaluació del període de pràctiques correspondrà al tribunal de selecció a proposta d'una comissió formada per l'alcalde, el cap del Servei de Recursos Humans i el regidor delegat de l'àrea. Aquesta comissió formularà un informe motivat sobre la qualificació d'apte o no apte en el període de pràctiques, que serà elevat al tribunal perquè procedisca a l'avaluació pertinent i es pronuncie sobre la proposta definitiva de nomenament. A aquests efectes el tribunal podrà practicar les proves que estime necessàries per a poder fonamentar suficientment la seua decisió.  
Els declarats no aptes quedaran eliminats no seran nomenats funcionaris de carrera.  
Des del moment de la seua presa de possessió, l'aspirant que resulte nomenat per a ocupar la plaça quedarà sotmés al règim d'incompatibilitats previstes en la legislació vigent.  
Onze. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.  
Dotze. Recursos  
Contra la present convocatòria, les seues bases i tots els actes administratius que es dicten per a desplegar-la i que posen fi a la via administrativa s'hi podrà interposar el recurs potestatiu de reposició dins del termini d'un mes des de la publicació d'aquesta convocatòria en el Butlletí Oficial de la Província de València, sense perjudici de la seua impugnació directa davant de la jurisdicció contenciosa administrativa en el termini de dos mesos, comptadors des de l'endemà de l'esmentada publicació, de conformitat amb la Llei 30/1992, de 26 de novembre, en la redacció que en fa la Llei 4/1999, de 13 de gener.  
Contra els actes del tribunal qualificador, de conformitat amb el que disposa l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, es podrà interposar el recurs d'alçada. Aquest recurs s'interposarà davant de l'esmentat tribunal o davant de l'Alcaldia Presidència, en el termini d'un mes si l'acte fóra exprés, i de tres mesos si no ho fóra.  
Tretze. Publicació  
Aquestes bases de la convocatòria per a la provisió de places vacants es publicaran en el Butlletí Oficial de la Província de València i en el Diari Oficial de la Comunitat Valenciana, i el seu extracte en el Butlletí Oficial de l'Estat.  
Temari  
Grup I (temes de caràcter general)  
Tema 1. La Constitució espanyola de 1978. Estructura i contingut. El Tribunal Constitucional. Reforma constitucional.  
Tema 2. L'organització de l'Estat en la Constitució I. Organització institucional i organització territorial. La Corona. Les Corts Generals.   
Tema 3. L'organització de l'Estat en la Constitució II. El Govern i l'administració. Relacions del Govern amb les Corts.  
Tema 4. L'organització de l'Estat en la Constitució III. El poder judicial. Organització judicial a Espanya. El Consell General del Poder Judicial. El Ministeri Fiscal.  
Tema 5. Les comunitats autònomes I. El procés de formació de les comunitats autònomes. Els estatuts d'autonomia. Distribució de competències entre l'Estat i les comunitats autònomes.   
Tema 6. La Comunitat Autònoma Valenciana. El seu estatut d'autonomia. Institucions d'autogovern. Competències autonòmiques. L'administració local en l'estatut. Procediment de reforma de l'estatut.  
Tema 7. El municipi i la província. Conceptes i elements. El terme municipal. La població. L'empadronament. L'organització provincial. Competències locals i provincials.  
Tema 8. El personal al servei de les entitats locals, funcionaris, personal eventual i personal laboral. Règim jurídic.  
Tema 9. El procediment administratiu. Concepte i regularització. Fases del procediment administratiu. El silenci administratiu.  
Tema 10. L'acte administratiu. Conceptes, classes i elements. Motivació i notificació.  
Tema 11. Eficàcia dels actes administratius. Executivitat i execució forçosa. Suspensió. Validesa i invalidesa de l'acte administratiu.  
Tema 12. Revisió d'actes administratius. Revisió d'ofici. Els recursos administratius: principis generals. El recurs d'alçada. El recurs potestatiu de reposició. El recurs extraordinari de revisió.   
Grup II (dret del treball i seguretat social)  
Tema 13. Fonts del dret del treball. El quadre de fonts de dret del treball. La Constitució de 1978. Les lleis i reglaments. El dret comunitari i internacional. Fonts de l'origen professional. Altres fonts.  
Tema 14. El contracte de treball. Trets característics. Elements i requisits. Forma i documentació. Pactes típics.  
Tema 15. Classes i modalitats de contracte I. Contracte de treball segons durada. Contractes indefinits i de durada determinada.  
Tema 16. Classes i modalitats de contracte II. Contracte formatiu. Contracte a temps parcial. Contracte de treball a domicili. Contractació en les administracions públiques.  
Tema 17. La representació legal dels treballadors i les negociacions col·lectives. La representació en l'àmbit laboral i en l'àmbit funcionarial. Les negociacions col·lectives: convenis col·lectius i acords funcionarials.  
Tema 18. Determinació en la prestació de treball. La classificació professional. El poder direcció del treball. El poder disciplinari. La mobilitat funcional.  
Tema 19. El temps de la prestació de treball. La jornada de treball. Jornada de treball. Jornades especials. Reduccions singulars de la jornada. Distribució del temps de treball. Descansos i interrupcions.  
Tema 20. La retribució del treballador I. El salari. Definició jurídica. Estructura salarial. Deduccions. Líquid a percebre. Liquidacions.  
Tema 21. La retribució del treballador II. El salari mínim interprofessional. La protecció jurídica del salari. El Fons de Garantia Salarial: organització, funcionament i finalitat.  
Tema 22. Les vicissituds de la relació de treball. El canvi de subjectes de la relació de treball. El canvi de subjectes de la relació de treball. Modificació substancial de les condicions de treball. Mobilitat geogràfica. Ascensos, suspensions de la relació laboral i excedències.   
Tema 23. Extinció de la relació de treball. Formes d'extinció de la relació laboral. Diferents tipus d'acomiadament. Desistiment del treballador. Altres causes i requisits formals. Qualificació i efectes.  
Tema 24. L'acomiadament disciplinari. Concepte, causes i requisits formals. Qualificació i efectes.  
Tema 25. L'acomiadament per circumstàncies objectives. Concepte, causes i requisits formals. Qualificació i efectes.  
Tema 26. L'acomiadament col·lectiu. Concepte, causes i requisits formals. Qualificació i efectes. L'acomiadament per força major.  
Tema 27. Concepte i antecedents de la Seguretat Social. Antecedents a l'aparició del Sistema de la Seguretat Social. Aproximació al concepte de Seguretat Social.   
Tema 28. Les fonts del dret de la Seguretat Social. La Constitució. La normativa comunitària i internacional. La llei. El reglament. Altres fonts.  
Tema 29. Estructura de la Seguretat Social. Planejament general. Règim general. Règims especials. Sistemes especials.  
Tema 30. Gestió de la Seguretat Social I. Entitats gestores i serveis comuns. Participació en la gestió. Estructura i competències de les entitats gestores i serveis comuns.  
Tema 31. Gestió de la Seguretat Social II. Col·laboració en la gestió. Mútues d'accidents de treball i malalties professionals. El Ministeri de Treball i Assumptes Socials. La Inspecció de Treball i Seguretat Social.   
Tema 32. Règim general I. Camps d'aplicació i actes d'enquadraments. La cotització i la seua reducció. Determinació de les diferents bases de cotització.  
Tema 33. Règim general II. Butlletins de cotització. Ompliment. Bonificacions en les cotitzacions a la Seguretat Social. Base subjecta a l'IRPF: determinació de la base i del tipus a aplicar.  
Tema 34. Règim general III. La prestació d'assistència sanitària. Concepte. Requisits del fet causant. Contingut de l'acció protectora. Dinàmica i gestió de la presentació.  
Tema 35. Règim general IV. La incapacitat temporal. Concepte. Requisits del fet causant. Contingut de l'acció protectora. Dinàmica i gestió de la prestació.  
Tema 36. Règim general V. Maternitat i risc durant l'embaràs. Conceptes. Requisits del fet causant. Contingut de l'acció protectora. Dinàmica i gestió de la prestació.  
Tema 37. Règim general VI. La incapacitat permanent contributiva. Conceptes. Graus. Requisits per a l'accés. Quantia de les prestacions. Classificació i revisió de la incapacitat permanent.   
Tema 38. Règim general VII. La prestació de jubilació. Conceptes i modalitats. La jubilació ordinària: definició, requisits, determinació de la quantia, dinàmica de la prestació.  
Tema 39. Règim general VIII. La protecció per mort i supervivència. Concepte i classes de prestacions. Subjecte i fet causant. Beneficiaris, contingut i dinàmica de les prestacions. Normes específiques per a casos d'accidents de treball o malaltia professional.  
Tema 40. Règim general IX. Protecció per desocupació. Concepte. Acció protectora del nivell contributiu. Acció protectora de nivell assistencial.  
Grup III (prevenció de riscos laborals)  
Tema 41. Antecedents i actualitat en la prevenció de riscos laborals. Antecedents històrics i evolució. Normativa reguladora actual d'Espanya. Disciplines preventives. Incompliment de les normes de prevenció: regulació normativa, conseqüències.  
Tema 42. L'organització de la prevenció a l'empresa. Regulació normativa. Modalitats organitzatives als governs locals. Auditories.  
Tema 43. Gestió i participació de les treballadores i treballadors en matèria de prevenció de riscos laborals. Drets i obligacions. Representació legal: delegats de prevenció, comités de seguretat i salut.  
Tema 44. L'avaluació de riscos laborals en l'àmbit de la Llei 31/1995. Concepte. Factors de riscos. Riscos. Avaluació i planificació preventiva.  
Tema 45. Manual de prevenció de riscos laborals als governs locals. Definició. Components. Gestió manual.  
Tema 46. La seguretat de les màquines i equips de treball. Normativa de caràcter industrial. Marcat CE. Normativa laboral aplicable. Obligacions de l'empresari i del treballador.  
Tema 47. Riscos d'accidents en màquines. Factors de riscos. Tipus de riscos. Prevenció intrínseca. Protecció aplicable.  
Tema 48. El risc elèctric. Concepte. Efectes del corrent al cos humà. Treballs en tensió: mètodes i equips de protecció utilitzats.  
Tema 49. Obres de construcció. Empreses d'aplicació del Reial Decret 1627/1997. Figures que intervenen a l'obra. Estudi de seguretat i salut. Pla de seguretat. Coordinador de seguretat i salut.  
Tema 50. Protecció contra incendis. Conceptes bàsics. Classificació de focs. Agents extintors i mecanismes d'extinció.  
Tema 51. Manual d'autoprotecció. Conceptes. Documents que el componen. El pla d'emergències i la seua implantació: contingut i desenvolupament.  
Tema 52. Mesures de primers auxilis. Concepte de primers auxilis. Actuacions en cas d'accident: La reanimació respiratòria i/o cardíaca. Actuacions davant d'hemorràgies, fractures, cremades, asfíxies, etc.  
Tema 53. Riscos higiènics lligats al medi ambient de treball I. L'exposició al soroll en el treball. Conceptes i conseqüències. Regulació normativa. Nivells que donen lloc a una acció. Determinació del nivell equivalent diari i de la incertesa associada al mesurament. Mesures preventives.  
Tema 54. Riscos higiènics lligats al medi ambient de treball II.  
L'exposició a contaminants químics i/o biològics en el treball. Concepte, conseqüències vies d'entrada a l'organisme. Regulació normativa. Classificació de contaminants. Evolució dels contaminants i mesures preventives.  
Tema 55. Riscos higiènics lligats al medi ambient de treball III. L'exposició a la calor o al fred en el treball. Concepte i conseqüències. Regulació normativa. Situacions de confort, disconfort o d'estrés tèrmic: conceptes, mesuraments, avaluació, i mesures preventives.  
Temes 56. Riscos higiènics lligats al medi ambient de treball IV. Les vibracions i les radiacions: tipus, regularització normativa i mesures preventives.  
Tema 57. L'ergonomia i la psicosociologia aplicada I. Definició, antecedents i tipus d'ergonomia. Riscos de fatiga: tipus, causes, conseqüències i mesures preventives.  
Tema 58. L'ergonomia i la psicosociologia aplicada II. Definició i antecedents de la psicosociologia. Factors de riscos psicosocials. Mesures preventives. Jurisprudència.  
Tema 59. La il·luminació als llocs de treball. Concepte d'il·luminació i resta de magnituds lluminoses. Tipus de llum i característiques. Factors per al disseny òptim de la il·luminació del lloc de treball. Regulació normativa.  
Tema 60. La vigilància de la salut. Definició i objectius. Metodologia. La vigilància de la salut en la Llei 31/1995. Reconeixements mèdics. Responsabilitats.  
Gandia, 2 d'agost de 2010.- El secretari general: Lorenzo Pérez Sarrión.